cyanic-selkie/wikianc huggingface dataset:
Ortenburgi riigikrahvkond
Oma krahvkonna eest sai krahv aastal 1806 endise Tambachi kloostri (täna Weitramsdorfi osa) Frangimaal, mis ülendati Ortenburg-Tambachi riigikrahvkonna seisusse, kuid sai mediatisatsiooniga õige varsti Würzburgi suurhertsogkonna osaks ja läks aastal 1814 Baieri kuningriigile. Sealt alates kuulusid Ortenburgi krahvid mediatiseeritud vürstiperekondade hulka. Aastal 1827 ostis krahv Joseph Carl oma perekonna iidse residentsi, Ortenburgi lossi Baieri kroonilt tagasi. Kuid krahv Alram (1925–2007), kes pöördus katoliiklusse, müüs selle aastal 1971. Tema poeg, krahv Heinrich (sündinud aastal 1956), Hohenzollerni printsessi Désirée endine abikaasa omab Tambachi lossi (endine klooster) ja selle suurt mõisa tänapäevani.
Sille Kapper
Sille Kapper-Tiisler (sündinud 17. juunil 1968) on eesti rahvatantsujuht. Ta omandas esimesena Eestis rahvatantsualase doktorikraadi.
Elulugu
Sille Kapper õppis aastatel 1986–1991 Tallinna Pedagoogilises Instituudis kultuuritöö metoodikat ja tantsujuhtimist. Ta kaitses 2006. aastal Tallinna Ülikooli Kunstide Instituudis koreograaf-lavastajana magistrikraadi ja 2013. aastal TLÜ Eesti Humanitaarinstituudis kultuuriuuringute alal doktorikraadi. Kapperi doktoritöö kandis pealkirja "Muutuv pärimustants: kontseptsioonid ja realisatsioonid Eestis 2008–2013", töö juhendajaks oli Marju Kõivupuu. Sille Kapper on avaldanud rahvatantsu teemal enam kui 40 teaduslikku publikatsiooni.
Kapper alustas 1990. aastal kunstilise juhi assistendina ja tantsuõpetajana tööd rahvakunstiseltsis Leigarid. 2014. aastast on ta Leigarite kunstiline juht.
Isiklikku
Tema abikaasa on Tarmo Tiisler.
Roly Bonevacia
pisi|Roly Bonevacia 2017. aastal [[Western Sydney Wanderersi särgis]] Roly Bonevacia (õieti Rolieny Bonevacia; sündinud 8. oktoobril 1991 Lelystadis) on Curaçao päritolu Hollandi jalgpallur, kes mängib ründava poolkaitsjana Saudi Araabia kõrgliiga klubis Al-Faisaly ja Curaçao jalgpallikoondises.
Ta alustas karjääri Hollandis Amsterdami Ajaxis, mille noorteakadeemiaga liitus ta 2001. aastal. Ainsal korral mängis ta Ajaxi põhimeeskonnaga Hollandi kõrgliigas 2010. aasta augustis. Hooajal 2011–12 mängis ta laenul Hollandi kõrgliiga klubis NAC Breda ning seejärel kaks hooaega Rodas.
2014. aasta juulis sõlmis ta kaheaastase lepingu Austraalia kõrgliigas mängiva Wellington Phoenixiga. Wellington Phoenixis mängis ta aga kokku koguni kolm hooaega ja valiti hooajal 2015–16 Austraalia kõrgliiga sümboolsesse koosseisu. Aastatel 2017–2019 mängis ta Austraalia kõrgliigas Western Sydney Wanderersi meeskonnas.
2019. aasta mais liitus ta Al-Faisalyga.
Bonevacia kuulus mitmel korral Hollandi noortekoondistesse. Kuna tema vanemad on pärit Curaçaolt, saab ta esindada Curaçao jalgpallikoondist. Ta tegi Curaçao jalgpallikoondises debüüdi 5. juunil 2019 mängus India vastu ning lõi selles mängus ka värava.
Leedu kirjanike loend
Siin on loetletud Leedus või leedu keeles kirjutavaid või kirjutanud kirjanikke.
Aiden McGeady
pisi|Aiden McGeady (2010) Aiden John McGeady (sündinud 4. aprillil 1986 Glasgow's) on Iirimaa jalgpallur, kes mängib äärepoolkaitsjana Šotimaa kõrgliigaklubis Hibernian.
Aastatel 2017–2022 mängis ta Inglismaa klubis Sunderland. 2019. aastal valiti ta Sunderlandi aasta mängijaks. Enne seda mängis ta muu hulgas Venemaa Premjer Liga klubis Moskva Spartak, Šotimaa klubis Celtic ning Inglismaa klubides Everton, Sheffield Wednesday ja Preston North End.
Koondisekarjäär
Esimesed koondisemängud tegi ta siiski Šotimaa U13 koondises U13 maailmameistrivõistlustel Pariisis.
McGeady sai juba lapsena lepingu Celticuga. Endine Celticu mängija ja Iirimaa noortekoondise treener Packie Bonner, kes oli ise Iirimaa koondises 80 mängu pidanud, kutsus ta Iirimaa U15 koondisse ja McGeady võttis selle vastu.
Seejärel sai McGeady kutse ka Šotimaa U16 koondisse. McGeady lükkas selle tagasi, väites, et on iirlane ja tahab esindada Iirimaad. Celticu fännidele oli see otsus väga vastumeelne ja nad pidasid McGeadyt reeturiks.
Täiskasvanute Iirimaa jalgpallikoondises debüteeris McGeady 2004. aasta juulis Jamaica jalgpallikoondise vastu.
2006. aasta MM-valikgrupis jäi Iirimaa neljandaks. Sealjuures oli veel enne viimast vooru edasipääs reaalne, aga viimases mängus tehti Šveitsi jalgpallikoondisega kodus 0:0 viik (McGeady ei mänginud).
2008. aasta EM-valikgrupis jäi Iirimaa kolmandaks, aga alustas kahe kaotusega ja kaotas edasipääsulootuse suhteliselt varakult.
2010. aasta MM-valiktsükli läbis Iirimaa kaotuseta, aga tegi 6 viiki Itaalia jalgpallikoondise 3 viigi vastu, nii et Iirimaa jäi teiseks ja pääses lisavalikmängudele Prantsusmaa jalgpallikoondise vastu. 14. novembril 2009 mängiti Dublinis. McGeady vahetati mängu 76. minutil kaotusseisus 0:1, kuid ei suutnud skoori muuta. 18. novembril peeti korduskohtumine Saint-Denis's ning McGeady vahetati mängu lisaajal seisul 1:1, aga ei suutnud skoori muuta ja kokkuvõttes langes Iirimaa välja.
2012. aasta EM-valiktsüklis lõi McGeady oma esimesed väravad koondises. 26. märtsil 2011 viis ta Iirimaa juba 2. minutil Makedoonia jalgpallikoondise vastu juhtima, Robbie Keane lisas 21. minutil teisegi ja Iirimaa võitis 2:1. 7. oktoobril 2011 viis McGeady Iirimaa võõrsil Andorra jalgpallikoondise vastu 2:0 juhtima ja selle tulemusega mäng lõppeski. Valikgrupi lõpetas Iirimaa teisena Venemaa jalgpallikoondise järel ja pääses lisavalikmängudele Eesti jalgpallikoondise vastu. 11. novembril toimus Tallinnas esimene mäng, kus McGeady andis 13. minutil Keith Andrewsile resultatiivse söödu ja Andrews lõi avavärava. Iirimaa võitis 4:0. 15. novembril tehti korduskohtumises 1:1 viik ja Iirimaa pääses finaalturniirile.
Poolas peetud finaalturniiril kuulus McGeady iga Iirimaa mängu algkoondisse. Esimeses voorus 10. juunil Horvaatia jalgpallikoondise vastu sai ta Iirimaa ainsaks mängijaks, kes sel turniiril andis resultatiivse söödu. Selle sai talt Sean St Ledger, kes 19. minutil viigistas 1:1. Mängu võitis Horvaatia 3:1 ja McGeady vahetati 54. minutil selsul 1:3 välja. Teises voorus 14. juunil kaotas Iirimaa 0:4 Hispaania jalgpallikoondisele ja McGeady mängis kogu kohtumise. Kolmandas voorus 18. juunil kaotas Iirimaa ka Itaaliale 0:2 ja McGeady vahetati 65. minutil seisul 0:1 välja. Iirimaa jäi viimaseks ja langes välja, tema esitus oli kogu finaalturniiri kõige nõrgem.
Aastatel 2004–2017 pidas McGeady Iirimaa jalgpallikoondises kokku 93 koondisemängu ja lõi neis viis väravat.
Prangli raamatukogu
pisi|[[Prangli rahvamaja]] pisi|Prangli raamatukogu sisevaade Prangli raamatukogu on Viimsi raamatukogu harukogu, mis asub Harju maakonnas Viimsi vallas Prangli saarel Kelnase külas. Prangli raamatukogu asub Prangli rahvamaja 2. korrusel ja on eraldi sissepääsuga.
Prangli raamatukogu kasutuses on 74 m² kasulikku pinda, millel paiknevad ilu-, noorte-, lastekirjanduse, teadmuskirjanduse ja perioodika ala. Raamatukogus töötab bibliograaf. Kogus on ligikaudu 9000 teavikut, millele lisandub aastas keskmiselt 200 teavikut.
2012. aasta lõpu seisuga on raamatukogul 92 aktiivset kasutajat, kellest lapsi on 16. Keskmiselt külastab raamatukogu 21 inimest päevas. 2012. aasta jooksul laenutati teavikuid 9731 korral. Kõige rohkem laenutatakse perioodikaväljaandeid: 62,8% laenutustest moodustavad ajakirjad ja ajalehed, 22,4% laenutustest moodustab ilu- ja lastekirjandus. Prangli raamatukogus kogutakse alates 1993. aastast artiklite täistekste Prangli saare eluolu kohta.
Prangli raamatukogu on saare elanike suhtlus- ja vabaajakeskus. Suvel külastavad raamatukogu turistid ja suvitajad.
Klientide kasutuses on kaks arvutikohta.
Cavendishi eksperiment
Cavendishi eksperiment on aastatel 1797–1798 tehtud kuulus eksperiment füüsikas, mille käigus inglise teadlane Henry Cavendish mõõtis esimest korda laboratooriumis gravitatsiooni kahe massi vahel ja sai esimesena rahuldava täpsusega gravitatsioonikonstandi väärtuse.
Samasugust eksperimenti kavandas enne 1783. aastat geoloog John Michell, kes ehitas mõõtmiseks vajaliku väändekaalu. Michelli surma tõttu 1793. aastal jäi töö eksperimendi kallal pooleli. Pärast Michelli surma anti väändekaal mõõtmisteks üle Francis John Hyde Wollastonile ja seejärel Cavendishile, kes ehitas kaalu uuesti vastavalt Michelli algsele ideele. Cavendish viis seejärel läbi vastavad mõõtmised ning avaldas saadud tulemused 1798. aastal väljaandes Philosophical Transactions of the Royal Society.
Eksperimendi kirjeldus
Cavendishi ehitatud väändekaal koosnes 1,8 m pikkusest puust vardast, mis rippus horisontaalselt traadi otsas. Puust varda mõlemasse otsa oli kinnitatud 0,73 kg raskust tinast kera läbimõõduga 51 mm. Kaks suuremat 300 mm läbimõõduga 158 kg massiga tinast kera olid asetatud väiksematest keradest ligikaudu 230 mm kaugusele. Suuremate kerade asukoht oli fikseeritud väiksematest keradest eraldi seisvalt. Eksperimendis mõõdeti väikeste ja suurte kerade vahelist nõrka gravitatsioonist tulenevat tõmbejõudu.
Suurte ja väikeste kerade vaheline tõmbejõud paneb puust varda pöörduma ja temaga ühendatud traadi väänduma. Mõõtes varda pöördenurka ja teades traadi väändetegurit sai Cavendish määrata masside vahel mõjuva jõu suurust. Väikesele kerale mõjuvat gravitatsiooni jõudu saab otseselt mõõta teda kaaludes. Kahe kera vahelise jõu ja väikese kera gravitatsioonijõu suhe võimaldab arvutada Maa tiheduse suurust kasutades Newtoni gravitatsiooniseadust.
Cavendish sai mõõtmiste tulemuseks, et Maa tihedus on 5.448 korda suurem vee tihedusest. Cavendishi avaldatud artiklis esineb samas teine väärtus 5.48, mis tuleneb 1821. aastal Francis Baily poolt Cavendishi arvutustes tehtud veast.
Cavendish määras väändekaalu traadi väändeteguri mõõtes väändekaalu vabavõnkumise sagedust. Kaalu puust varrast tema tasakaaluasendist pöörates ja vabastades võngub varras harmooniliselt pöördudes päri- ja vastupäeva. Seejuures sõltub kaalu vabavõnkumise sagedus varda inertsimomendist ja niidi väändetegurist. Leides varda inertsimomendi saab vabavõnkumise sageduse abil määrata ka niidi väändeteguri.
Cavendishi mõõteseade oli oma aja kohta tähelepanuväärse tundlikkusega. Väändekaalu raskuste vahel mõjuv gravitatsiooniline vastasmõju on suurusega 1,74×10−7 N, mis on ligikaudu 1⁄50,000,000 väikese kera kaalust. Välistamaks õhu liikumise ja temperatuuri muutuste mõju mõõtmisele asetas Cavendish mõõteseadme 0,61 m paksuste seintega 3,0 m kõrge ja 3,0 m laia puidust kasti, mis kõik paiknes tema mõisas asunud kuuris. Kuuri seintes olevast kahest avausest vaatles Cavendish teleskoopide abil väändekaalu horisontaalse varda pöördumist. Seejuures liikus horisontaalne varras ainult 4,1 mm. Cavendish oli võimeline mõõtma väikest siiret täpsusega 0,25 mm kasutades mõlemas varda otsas nooniust. Cavendishi eksperimendi täpsus ületati alles 1895. aastal C. V. Boysi poolt. Gravitatsioonikonstandi (G) määramine Michelli väändekaalude abil levis laialt ning sama metoodika on väikeste muudatustega kasutusel enamikus tänapäevastes mõõtmistes.
Cavendishi G väärtuse määramisest
Newtoni gravitatsiooniseaduse esitamine kasutades gravitatsioonikonstanti muutus üldlevinuks alles aastaid pärast Cavendishi eksperimenti. Esimene viide G-le esines 1873. aastal ehk 75 aastat pärast Cavendishi avaldatud artiklit.
Pärast SI ühikutesse teisendamist on Cavendishi leitud Maa tiheduse väärtus 5,448 g cm−3. Asendades saadud tiheduse valemisse
,
mis erineb 2014. aastal CODATA mõõdetud väärtusest 6,67408×10−11 m3 kg−1 s−2 ainult 1%.
Tänapäeval kasutavad füüsikud ühikuid, milles gravitatsioonikonstant avaldub teisel kujul. Näiteks võib Cavendishi eksperimendile omistada astrodünaamikas kasutatavat Gaussi gravitatsioonikonstandi mõõtmist. Cavendishi kaasajal kasutasid füüsikud massi ja kaalu jaoks samu ühikuid ehk võttes g väärtust standardse väärtusena. Maa raadiuse RMaa teadmise tõttu oli Maa tiheduse ρMaa mõõtmine gravitatsioonikonstandi pöördväärtuse mõõtmiseks vajalik puuduolev suurus. Seejuures oli Maa tiheduse määramine Cavendishi ajal oluline teadusküsimus ja see eksperiment polnud esimene, kus Maa tihedust prooviti mõõta. Üheks näiteks eelnevast eksperimendist oli Schiehallioni eksperiment aastal 1774.
Maa massi ja G tuletamine
Järgnev tuletuskäik ei vasta Cavendishi kasutatud tuletuskäigule ja kirjeldab tänapäevaste füüsikute poolt eksperimendi tulemuste tuletamist. Väändevedru korral on Hooke'i seaduse järgi traadis mõjuv väändemoment võrdeline väändekaalu varda pöördenurgaga θ. Väändemoment on võrdeline seega κθ, kus κ on traadi väändetegur. Momenti tekitab ka gravitatsiooniline vastasmõju väändekaalu masside vahel. Vastav moment on võrdne gravitatsioonist tuleneva tõmbejõu F ja väikeste kerade kauguse traadist L korrutisega LF. Väändekaalu tasakaalu korral peavad väändemoment traadis ja moment gravitatsioonist tulenevatest jõududest olema võrdsed:
Jõu F suuruse väikeste ja suurte kerade vahel saab asendada Newtoni gravitatsiooniseadusest. Tähistades suure kera massi M ja väikse kera massi m avaldub jõu F väärtus kujul: pisi|241x241px|Väändekaalu diagramm
Asendades F väärtuse esimesest võrdusest saame
Leidmaks väändetegurit, (κ) mõõtis Cavendish väändekaalu vabavõnkumise perioodi T, mis sõltub väändekaalu inertsimomendist I ja väändetegurist vastavalt avaldisele:
Eeldades, et väändekaalu puust varda mass on võrreldes tema otstes paiknevate raskuste massidega hüljatava suurusega, võib väändekaalu inertsimomendi kirja panna kujulː
Avaldades viimases κ, asendades tulemuse võrrandisse (1) ja avaldades G saame tulemuseks:
Teades G väärtust, saab teadaoleva massiga keha kaalu kasutades leida Maa massi ja tiheduse vastavalt valemiteleː
Painküla paisjärv
pisi|Painküla paisjärv [[Maa-ameti kaldaerofotol]] Painküla paisjärv on järv Jõgeva maakonnas Jõgeva vallas Ellakvere, Painküla ja Vana-Jõgeva külas. Veekogu pindala on 5,9 ha. Veekogu kaldajoone pikkus on 3358 m.
Oleksandr Skitško
Oleksandr Oleksandrovõtš Skitško (ukraina keeles Олександр Олександрович Скічко; sündinud 28. aprillil 1991 Tšerkassõs ) on Ukraina poliitik, koomik, näitleja ja telesaatejuht. 29. jaanuarist 2021 kuni 2. märtsini 2022 oli Skitško Tšerkassõ oblasti kuberner.
Televisioonis
Skitško alustas oma televisioonikarjääri 2006. aastal, juhatades Ukraina muusikakanali O-TV teismelistele suunatud saateid. Hiljem oli ta 2009. aastal "Ukrajina Maje talant" esimese hooaja finalist, esinedes paroodianäitlejana.
Pärast 2013. aastal Kiievi Riikliku Majandusülikooli majandusteaduse eriala lõpetamist hakkas Skitško hiljem televisioonis küpsematesse rollidesse siirduma, juhtides aastatel 2012–2013 Novõi Kanalis saadet "Pidjom". 2017. aastal sai Skitškost üks kolmest 2017. aasta Eurovisiooni lauluvõistluse saatejuhist Kiievis. See oli esimene kord, kui saadet juhtis kolm meessaatejuhti, ja esimene kord pärast selle avaväljaannet 1956. aastal, kui naine ei kuulunud saatemeeskonda.
Pärast Eurovisiooni sai Skitškost Tantsi z zirkamõ, Ukraina versiooni "Tantsud tähtedega" viienda hooaja võistleja. Lõpuks oli ta esimene kuulsus, kes välja langes.
Poliitikas
Skitško osales 2019. aasta Ukraina parlamendivalimistel Rahva Teenri kandidaadina valimisringkonnas 197, mille keskmes oli Kaniv, mis asub Skitško sünnikohas Tšerkassõ oblastis. Lõpuks valiti ta 50,93% häältega Ülemraadasse ja vannutati 29. augustil 2019 üheksanda kokkukutsumise liikmeks.
29. jaanuaril 2021 nimetas Ukraina president Volodõmõr Zelenskõi Skitško Tšerkassõ oblasti kuberneriks.
30. märtsil 2021 võttis ülemraada Skitškolt parlamendiliikme mandaadi.
Skitškot asendas kuberneri kohal 2. märtsil 2022 Ihor Taburets. Taburets määrati ametisse 2022. aasta Venemaa sissetungi seitsmendal päeval Ukrainasse.
Harilik verevjätklane
Harilik verevjätklane (Malachius bipustulatus) on mardikaliste seltsi kuuluv putukaliik.
Putukat on ka Eestis.
Esiliiga B 2019
Mängutulemused
Iga meeskond mängib kõikide vastastega 4 korda, kaks korda kodus ja kaks korda võõrsil, kokku 36 mängu.
Pant (kalandus)
Pant (ka kolk) oli eesti etnograafias vöö või lint, millega veeti suurt ranna noota.
Pant oli tuntud mitmel pool Euroopas, Eestis kasutati teda peamiselt Pärnu piirkonna rannas.
Pant koosnes üle selja käivast laiast riide-, naha- või pärnakoore ribast ja selle otste vahele kinnitatud puust kolgist. Kolk oli tugeva nööri või köie abil ühendatud nooda veoköiega. Pantidega vedas ühekorraga noota kuni 20 inimest, liiguti piki randa selg ees.
Alfred Puusaag
Alfred August Johannes Puusaag (12. jaanuar 1897 Tähtvere vald, Tartumaa – 25. jaanuar 1951 Tartu) oli Eesti tõstja.
Ta võitis 1922. aastal maailmameistrivõistlustel keskkaalus (75 kg) tulemusega 400 (67,5 + 67,5 + 80 + 80 + 105) pronksi. 1921–1922 ja 1924 oli ta Eesti meister tõstmises.
Kureoja tiik
Kureoja tiik on järv Jõgeva maakonnas Jõgeva vallas Härjanurme külas. Veekogu pindala on 2,2 ha. Veekogu kaldajoone pikkus on 743 m.
Prairie maakond
Prairie maakond (Prairie County) on maakond USA-s Montana osariigis.
Maakonna pindala on 4514 km², millest 16 km² moodustab veepindala.
Elanike arv oli 2010. aasta rahvaloenduse järgi 1179. Aastal 2000 oli elanikke 1199.
Ajalugu
Prairie maakond moodustati 1915. aastal Custeri, Dawsoni ja Falloni maakonna osadest.
Pride
Pride on ingliskeelne sõna, mis tähendab uhkust. Selle järgi on nimetatud palju nähtusi, objekte ja üritusi.
Daniel Murillo
pisi Daniel Rose Murillo (sündinud 21. novembril 1982 Bell Gardensis California osariigis) on Ameerika Ühendriikide rokkmuusik.
Karjäär
Murillo asutas California osariigis Victorville'is post-hardcore bändi Lorene Drive koos sõpradega oma keskkoolis, kus ta oli laulja ja bassist. Selle tulemusel tõi ta välja Euroopa Liidu Savani Super Pursuit Mode ja Out Alive, samuti ainus seni levinud album "Romantic Wealth".
Pärast seda, kui senine ansambel 2009. aastal lagunes, oli ta 2010. aastal uus laulja Hollywood Undeadis, kes viskasid oma bändist oma eelmise esimehe Deuce'i välja. Temaga ilmusid albumid "American tragedy" (2011), "Notes from the underground" (2013), "Day of the dead" (2015) ja "V" (2017).
Alates 2012. aastast on Lorene Drive taas aktiivne ning Murillo on sellest ajast alates mõlemas ansamblis mänginud.
Felix Schlag
Felix Oscar Schlag (4. detsember 1891 Frankfurt – 9. märts 1974) oli saksa päritolu kunstnik, kes kujundas 1938–2003 vermitud USA 5-sendise mündi ("Jefferson Nickel").
Daniel Murillo
Diskograafia
Lorene Drive'iga
Felix Schlag
Ta osales Saksa sõjaväe koosseisus Esimeses maailmasõjas. 1929. aastal siirdus ta USA-sse.
Sarah Sjöström
Sarah Fredrika Sjöström (sündinud 17. augustil 1993 Salemi vallas) on Rootsi ujuja, olümpiavõitja ja üheksakordne maailmameister. Ta on võistleb peamiselt vaba- ja liblikujumises.
Talle kuulub 50 meetri ja 100 meetri vabaujumise ning 50 meetri ja 100 meetri liblikujumise maailmarekord pikal rajal.
Aastal 2017 valiti ta ajakirja Swimming World poolt maailma aasta ujujaks. Aastatel 2015 ja 2017 on ta valitud Euroopa aasta ujujaks.
Isiklikud rekordid
Seisuga 31. märts 2018
Maailmarekordid
Sarah Sjöström on püstitanud pikal rajal kokku kaheksa maailmarekordit (<FONT COLOR=Purple>seisuga 31. märts 2018</FONT>), millest viis 100 meetri liblikujumises ning üks 50 meetri vabaujumises, üks 100 meetri vabaujumises ja üks 50 meetri liblikujumises.
The Sims 2: University
"The Sims 2: University" (ülikool) on mängusarja "The Sims 2" esimene lisapakett. See avaldati 11. märtsil 2005.
Vilkāja
Küla asub valla keskusest Tumest 9,6, piirkonna keskusest Tukumsist 4,4 ja Riiast 76,2 kilomeetri kaugusel.
Küla kujunes endise Vilkāja mõisa (Wilkajen) keskuse juurde.
Trihholomell (perekond)
Trihholomell (Tricholomella) on šampinjonilaadsete seltsi kobarheinikuliste sugukonda kuuluv seente perekond.
Interstate Highway System'i kiirteede loend
Siin on loetletud USA-s asuvad Interstate'i kiirteed.
Merilii Jalg
Merilii Jalg (sündinud 20. septembril 2001 Jõgeval) on Eesti kabetaja.
Tema noorem õde Triinu Jalg mängib samuti kabet.
Ezequiel Lavezzi
pisi| Ezequiel Iván Lavezzi (sündinud 3. mail 1985 Rosarios) on endine Argentina jalgpallur (ründaja).
Klubikarjäär
Aastatel 2007–2012 mängis Lavezzi Itaalia kõrgliiga klubis SSC Napoli.
Ta liitus 2012. aastal Prantsusmaa kõrgliiga klubiga Paris Saint-Germain ja mängis seal kuni 2016. aastani.
2016. aastal siirdus Lavezzi Hiina kõrgliiga klubisse Hebei China Fortune, kus lõpetas 2019. aastal ka karjääri.
Lehis (perekonnanimi)
Lehis on eesti perekonnanimi.
Ezequiel Lavezzi
Koondisekarjäär
Oma esimese värava Argentina rahvuskoondises lõi Lavezzi 20. juunil 2011 sõprusmängus Albaania koondise vastu.
Lehis (perekonnanimi)
Statistika
2023. aasta 1. jaanuari seisuga oli Eestis perekonnanimi Lehis 171 inimesel: 75 mehel ja 96 naisel. Perekonnanimede levikult oli Lehis meeste puhul 1230. kohal ja naiste puhul 991. kohal. Kõige levinum oli perekonnanimi Lehis vanuserühmas 85+, kus neid on 10 000 elaniku kohta 2,07. Nimi oli kõige sagedasem Järva maakonnas, kus sellist nime kandis maakonna 10 000 elaniku kohta 4,69 inimest.
Nimede eestistamisel võeti Lehis 1935.–1940. aastal uueks perekonnanimeks 53 korral isikute poolt, kelle perekonnanimi oli varem Abel, Allam (2), Allan, Ansjaki, Aron, Brand, Brenner, Ereb, Feld (2 juhul), Hansdin, Hanstein, Helmann, Jakobson, Juurikson, Kelt, Klam, Laps (2), Lats, Laurisson, Leinberg (2), Lilienthal, Limberg, Lipmann, Lipstuhl, Lossmann, Markus, Mihhailov, Muna, Netse, Pauk, Pechmann (5), Peterson, Rumessen, Sandmann, Seebek, Silberberg, Simson, Thalbach, Treiblatt, Treiman, Treimann, Treublatt, Trolla, Vasmann, Velpler ja Vinkelberg.
Järveots
pisi|Kambja Järveots Järveots (ka Kambja Järveots, Kambja paisjärv) on järv Tartu maakonnas Kambja vallas Kambja alevikus.
Môndôl Kĭri provints
pisi|Pulmakülalised Môndôl Kĭris. Taamal nähtaval vapiloomade skulptuur pisi|Trossil sõit üle Busra kose Môndôl Kĭris Môndôl Kĭri provints on 1. järgu haldusüksus Kambodžas. Piirneb idas Vietnamiga.
Järveots
Veekogu pindala on 0,6 ha. Veekogu kaldajoone pikkus on 448 m.
Môndôl Kĭri provints
Môndôl Kĭri provints on pindalalt riigi suurim, kuid hõredalt asustatud. Elanike arv on 60 800.
Haldusjaotus
Provints jaguneb viieks ringkonnaks:
Järveots
Järves on üks saar.
Toa-verevjätklane
Toa-verevjätklane (Anthocomus fasciatus) on mardikaliste seltsi kuuluv putukaliik.
Putukat on ka Eestis.
August Pikker
August Aleksander Pikker (4. veebruar 1889 Vorbuse, Tartumaa – 10. märts 1976 San Francisco, USA) oli Eesti maadleja.
Mädikulised
Mädikulised (Coniophoraceae) on puravikulaadsete seltsi kuuluv sugukond seeni.
August Pikker
Maadlusega hakkas ta tegelema Tartu Tervises, hiljem kuulus Taara liikmeskonda.
Aastal 1910 oli ta Liivimaa esimaadleja ja tuli 1913 raskekaalus Baltimaade meistriks. Aastani 1918 võistles ta maadluses elukutselisena, kasutades nime Scharle von Ericon või Scharle von Ericoni.
Riina Roose
pisi|Riina Roose (2019)
Riina Roose (sündinud 27. veebruaril 1964 Järvakandis) on muusik, laulja ja laulupedagoog.
Riina Roose lõpetas Tallinna Riikliku Konservatooriumi (praegune Eesti Muusika- ja Teatriakadeemia) 1988. aastal koorijuhtimise erialal. Alates 1993. aastast on ta Tallinna Linnateatris muusikaala juhataja ning alates 1985. aastast ansambli Kiigelaulukuuik laulja.
1989–1994 töötas ta Vanalinna Muusikamajas õpetajana, 1990. aastast on EMA Kõrgema Lavakunstikooli laulupedagoog.
Plaadid
Lauljana
Lauluõpetaja ja produtsendina
Florin Cîțu
Florin-Vasile Cîțu (sündinud 1. aprillil 1972 Bukarestis) on Rumeenia poliitik (Rahvuslik-Liberaalne Partei).
Florin Cîțu on lõpetanud Grinnelli Kolledži Iowa osariigis Ameerika Ühendriikides 1996. aastal. Magistrikraadi ja doktorikraadi makroökonoomika ning rahvusvahelise majanduse alal omandas ta Iowa Ülikoolis 2001. aastal. 2001–2003 töötas ta ökonomistina Uus-Meremaa Reservpangas ja 2003–2005 Euroopa Investeerimispangas. 2005–2011 töötas ta Rumeenias ING Group'is varade osakonna juhatajana ja peaökonomistina.
Alates 2016. aastast oli ta Rumeenia Senati liige.
4. novembrist 2019 kuni 23. detsembrini 2020 ja 8. juulist 2021 kuni 18. augustini 2021 oli ta Rumeenia rahandusminister.
Alates 23. detsembrist 2020 kuni 25. novembrini 2021 oli ta Rumeenia peaminister.
Alates 23. novembrist 2021 on ta Rumeenia Senati (parlamendi ülemkoja) president.
Putniņi
Putniņi (ka Ķizbele) on küla (skrajciems ehk hajaküla) Lätis Sigulda piirkonna Krimulda vallas. Külla jääb Putniņi bussipeatus.
Putniņi jääb Gauja rahvusparki. Looduskaitse all on saar ümbermõõduga 4 ja kõrgusega 26,8 meetrit, ning vaher ümbermõõduga 4,16 ja kõrgusega 13,8 meetrit. Seal asub muinsuskaitse alune Krimulda kirik. Kaitse all on ka Kubesele muinaslinnus ja legendidega seotud Kaupo mägi.
Aastal 2006 oli külas 41 elanikku. Aastatel 2009–2021 kuulus küla Krimulda piirkonda.
pisi|tühi|Krimulda kirik
Richard Réti
pisi|Richard Réti Richard Réti (28. mai 1889, Bösing (praegune Pezinok) – 6. juuni 1929, Praha) oli Austria-Ungari (kitsamalt Austria) ja hiljem Tšehhoslovakkia maletaja ja malekirjanik. Ta sündis Pezinokis, mis oli tol ajal Austria-Ungari keisririigi osa ja kus tema isa töötas Austria sõjaväearstina. Réti on eelkõige tuntud lõppmängu maleprobleemide koostajana ning kuulus alates 1910. aastatest kuni oma elu lõpuni maletajate tippklassi.
Lapsepõlv
Réti õppis malet mängima varajases nooruses, kui ta oma venna sõnul vaatas pealt oma ema ja isa mänge ning ühel päeval palus, et isa temaga mängiks. Vanemad nõustusid kõheldes ning Réti suutis isa võita. Küsimusele, kuidas ta üldse mängida oskas, vastas ta, et vaatas nende mänge pealt ja õppis nende vigadest. Kuus aastat hiljem suutis Réti taas oma perekonda üllatada, kui tema nimele saabus koju kiri. Noor Réti oli saatnud kohalikku ajalehte maleprobleemi, mille nood olid vastu võtnud ja seda kirjaga talle kinnitasid ja noorele Retile kiitust avaldasid.
Selline tunnustus kohalikult maleeksperdilt, kes kirja oli saatnud, avaldas Reti vanematele muljet, kuid nad kartsid, et nende poeg satub ebakindlale karjääriredelile, kuna male polnud veel tunnustatud karjäärina ühiskonnas kanda kinnitanud ning sellega kaasnes ebakindel tulevik. Olles asunud elama Viini, mängis Réti malet vaid oma koolikaaslastega, kes varsti hakkasid teda kutsuma hüüdnimega "Võitmatu". Oma esimese mängu meistriga otsustas üles seada tema vend Rudolph, kes kirjutas Viinis resideerivale malemeistrile Carl Schlechterile, ning too nõustus 13-aastase Rétiga mängima, et tema oskusi proovile panna. Esimese mängu kaotas Réti juba paari minuti ja 9 käigu järel, kuid nende teine omavaheline mäng kestis üle tunni. Kuigi Schlecher võitis, tunnistas ta, et Réti valmistas talle mängus palju probleeme ning kutsus siis Rétit liituma kohaliku tugeva maleklubi Wiener Schachklubiga. Rétist sai selle eliitklubi esimene alaealine liige.
Réti malemaailmas
Pärast oma isa surma Rétide elu muutus ja nende majanduslik olukord muutus raskemaks, mistõttu hakkasid Richard ja Rudolph õpingutele rohkem keskenduma. Richard aga sai nüüd paremini malele keskenduda, kuna hoolimata sellest, et temaga uues maleklubis eriti mängida ei tahetud, oli tal nüüd ligipääs malekirjandusele, mida klubi ruumides leidus. Ta täiendas ennast males teooria õppimisega ning astus hiljem ülikooli matemaatikat õppima. Tema esimene tõsine turniir oli Székesfehérvári 1907. aasta turniir, kus osalesid kõik tuntuimad Ungari maletajad, välja arvatud Géza Maróczy. Tulemus polnud erakordne ning ta jäi tabeli keskele, kogudes 7 ja pool punkti 14 võimalikust. Esimese maailmasõja puhkedes ei jäänud Réti aga malest täielikult kõrvale. Oma tervisliku seisukorra tõttu ei saadetud teda rindele ning talle anti kontoritööd. Täna oma malehuviliste ülemuste pealekäimisele ja tutvustele õnnestus Rétil osa võtta tugevast 1918. aasta maleturniirist Košices. See turniir oli tema esimeseks triumfiks, kui ta võitis kahepunktilise eduga. Turniiril võtsid osa näiteks Vidmar, Breyer, Asztalos, Mieses, Schlechter ja Grünfeld. Tema võidud jätkusid 1919. aasta Rotterdami, 1920. aasta Amsterdami ja Viini ja 1921. aasta Göteborgi turniiridel. Tema tugevamate saavutuste hulka kuulub ka tema võit Jose Raul Capablanca üle 1924. aasta New Yorgi turniiril, mis lõpetas Capablanca 8-aastase kaotusteta seeria. 1925. aastal püstitas Réti maailmarekordi pimemales, kui ta andis korraga pimemalesimultaani 29 mängijale. Ta võitis 21, viigistas 6 ja kaotas 2 mängu.
1929. aasta 6. juunil suri Réti Prahas sarlakitesse. Ta on maetud Viini.
Mängustiil ja pärand malemaailmale
Reti alustas mängimist klassikalise kombinatoorse mängijana, eelistades avangutest Kuningagambiiti. Pärast Esimest maailmasõda tema stiil aga muutus ning temast sai üks hüpermodernistide teooria edasiviijaid ja propageerijaid. Avanguteoorias on temanimeline Réti avang (1. Rf3) siiani väga populaarne. Selle sama avangu algusaastatel suutis ta seda mängides alistada 1924. aastal Capablanca. Réti oli ka tuntud lõppmängu probleemide koostaja. Reti on ka autoriks ühele tuntuimale maleprobleemile, mis avaldati esimest korda 4. detsembril 1921 (vt diagramm paremal). Tundub, et valgel pole enam võimalust musta etturit püüda ning mäng on kaotatud, kuna must suudab valge etturi lihtsalt peatada.
'''1. Kg7! h4 2. Kf6 Kb6'''
või 2...h3 3.Ke7 ja valge kuningas tugevdab oma etturit.
3. Ke5!!
'''3... h3 4. Kd6'''
viigistab.
Planking
pisi| Planking (ingl. ~lauastumine) on tegevus, mille puhul inimene heidab avalikus kohas kõhuli, nii et kogu keha on sirgelt, nägu vastu maad, käed kõrvale asetatud, tegevus jäädvustatakse foto või videona ja viimaseid jagatakse vaatamiseks veebis.
Tallinna Laste Turvakeskus
Tallinna Laste Turvakeskus on aastast 1993 Tallinnas tegutsev turvakodu.
Turvakeskuse põhieesmärgid on "varjupaigateenuse osutamine noortele ja lastele, sotsiaalse rehabilitatsiooni teenuse osutamine käitumisraskustega noortele, lapsevanemate nõustamine ja noorte sõltuvusprobleemidega tegelemine".
Turvakeskus jaguneb kaheks keskuseks: Lilleküla keskus (asub Paldiski mnt 51/Mooni 1) ja Nõmme tee keskus (asub Nõmme tee 99).
Jane Vabarna
Jane Vabarna (sündinud 23. juunil 1980 ) on Eesti kultuuritegelane, setu kultuuri edendaja, käsitöömeister  ning aastatel 2015–2016 ja uuesti 2021–2022 Setu ülemsootska.
Jane Vabarna on Värska Kultuurikeskuse kunstiline juht. Ta on juhendanud ja laulnud setu leelokooris Verska Naase', osalenud mitmete setu kultuuriürituste korraldustöös  , samuti on ta Seto Pitsi Klubi eestvedaja.
2008. aastal osales Vabarna Eesti mängufilmis "Taarka" ning 2011. aastal Šveitsi režissööri Ulrike Kochi filmis "Regilaul: laulud õhust = Songs of the Ancient Sea".
2004. aastal nimetati ta Seto kuningriigi päeval Seto kuninga leivaküpsetajaks ja pirukategijaks. 1. augustil 2015 Obinitsas toimunud Seto kuningriigi päeval kandideeris Jane Vabarna aga juba ise edukalt Setu ülemsootskaks. Hääletusel kogus ta 826 häält, edestas Aivar Piirisilda, kes kogus 402 häält. "Mida ma kardan, on võib-olla see, et see aasta tuleb kõvasti tööd teha ja seto rahva eest seista. See on paras katsumus iga seto jaoks, aga seto naine on tugev ja jõuab kõike," kommenteeris Vabarna oma valimisvõitu.
Isiklikku
Jane Vabarna on Värska orienteerumisklubi Peko liige ning osalenud külaseltsides.
2009. aastal abiellus Jane Vabarna pärimusmuusik Kristjan Priksiga, nende traditsioonilistest setu pulmadest valmis Aado Lintropi ja Janika Orase dokumentaalfilm "Seto saaja' 2009". Filmimise algatas Vabarna ise, kirjutades Eesti Rahvaluule Arhiivi folkloristile Janika Orasele ja uurides, kas arhiiv huvituks setu pulma filmimisest. Jane Vabarna oli ka üks filmistsenaariumi autoritest. Abielu lahutati 2014. aastal.
Tema vend on pärimusmuusik Jalmar Vabarna. Nende vanavanaema oli tuntud setu laulik Anne Vabarna.
Martin Himma
Martin Himma (sündinud 30. augustil 1999) on eesti murdmaasuusataja.
Esimesed individuaalsed maailmakarikasarja punktid teenis Himma 19. detsembril 2020 Dresdeni vabatehnika sprindis, saavutades 27. koha.
Zaķi (Tume vald)
Zaķi on küla (mazciems) Lätis Tukumsi piirkonnas Tume valla kirdeosas.
Küla asub valla keskusest Tumest 8,5, piirkonna keskusest Tukumsist 3 ja Riiast 71,9 kilomeetri kaugusel.
Torņakalns
pisi|Torņakalnsi asendikaart Torņakalns on asum Lätis, Riia linna Zemgale eeslinna osa pindalaga 3,210 km². Asub Āgenskalnsist idas ning Ziepniekkalnsist, Atgāzenest ja Bieriņist põhjas. 7406 elanikku (2010). Saksa keeles oli piirkonna nimi Thorensberg.
Torņakalns on nime saanud Daugava jõe ääres asunud vahitorni (Pārdaugavas Sarkanais tornis) järgi. Asum on olnud läbi aegade jõe ületamiseks sobiv koht, ka tänapäeval algavad Torņakalnsist kolm üle Daugava viivat silda. Asumis on Torņakalnsi raudteejaam, Riia raudteejaamast lääne suunas minnes esimene. Tornakalnsi jaama läbivad nii Tukumsi kui ka Jelgava suunas sõitvad rongid.
Ajalugu
Keskajal oli lisaks vahitornile asumis Mārupīte ojal veel Marija vesiveski, mille järgi sai oja nime (lätipäraselt oli Maarja Māra). Riia linnale kuulunud veski hävis Esimese maailmasõja ajal.
17. sajandil asus Torņakalnsi aladel kaks lätlaste küla – vahitorni juures Zeme ja jõest kaugemal Pusāķu. Rootsi ajal olid piirkonnas 1621. aastal ehitatud Rootsi kaitserajatis Cobroni skans (rootsi keeles Cobrons skans, läti keeles Kobronskansts), Rootsi väejuhi kindralmajor Samuel Cockburni järgi, kes osales Poola-Rootsi sõjas aastatel 1621–1625 Liivimaal. 1642. aastal ehitati kantsi kindlustamiseks veel Daugava tagune punane torn. Põhjasõja järel ehitati uus kindlusehitis Peeter I ehk Oranienbaumi kants.
18. sajandil tekkisid asumi aladele veel Altona mõis ja Blocki mõis, esimesed ehituskrundid eraldati asumis aastal 1688, kuid suurem osa vanadest hoonetest põletati 1812. aasta sõja ajal maha, kui Prantsuse väed liginesid Riia linnale. Ka asus seal Igelströmide mõis, mille asukoht pole täpselt teada.
Aastal 1868 rajati Torņakalnsi raudteejaam, mis oli algselt Riia–Jelgava raudteeliini lõppjaamaks. Pärast sildade valmimist hakkas asum hoogsamalt kasvama, ehkki jaama tähtsus mõnevõrra vähenes. Aastal 1894 valmis asumis arhitekt Kochi projekti põhjal luterlik kirik.
Bermondtiaadi ajal toimusid Torņakalnsis ägedad lahingud.
Aastal 1941 kasutati Torņakalnsi raudteejaama küüditamisel, raudteejaama juures on ohvrite mälestusmärk.
Torņakalnsi ja Āgenskalnsi vahel asub Mārupīte oja kallastele aastal 1808 rajatud Arkaadia park (Arkādija parks). Ka asub ojal endise Marija veski tiik (Māras dīķis).
Marc Jacobs
pisi|Jacobs [[South by Southwest|SXSW konverentsil, 2017]] Marc Jacobs (sündinud 9. aprillil 1963) on Ameerika moelooja. Ta on omanimelise moebrändi peadisainer ja lisaks on tal moebränd Marc by Marc Jacobs, mis on esindatud 80 riigis rohkem kui 200 poega.
Aastatel 1997–2014 oli ta Prantsuse Louis Vuittoni moemaja loovjuht.
Jacobs valiti 2010. aastal ajakirja Time 100 mõjukama inimese hulka. Ajakiri Out valis ta 2012. aastal Ameerika 50 mõjuvõimsama homoseksuaalse mehe ja naise nimekirja.
Andrea Wulf
pisi|Andrea Wulf (2022) Andrea Wulf  (sündinud 1972 New Delhis Indias) on Briti publitsist ja teaduskirjanik.
Ta sündis Indias, kasvas üles Saksamaal Hamburgis ja elab praegu Londonis, kus õppis Royal College of Artis disaini ajalugu. Õpitud erialal ta ei tööta ja elatist teenib kirjutamisega. Ta on teinud kaastööd väljaannetele The Guardian, Los Angeles Times, Financial Times, Wall Street Journal, Atlantic, New York Times jt. Lisaks esineb ta sageli kutsutud külalisena raadios ja televisioonis ning peab loenguid üle maailma.
Tema 2015. aastal ilmunud menuk "Looduse leiutamine" võitis palju auhindu ja on välja antud 24 riigis.
Pēteris Upītis (graafik)
Pēteris Upītis (27. september 1899 – 5. juuni 1989) oli läti graafik.
Elulugu
Upītis töötas joonistamise ja kunstiajaloo õpetajana Riia koolides: 1929–1944 3. abikoolis, 1943–1944 1. gümnaasiumis, 1944–1945 Tukumsis. 1941. aastal oli kunstimuuseumi juures raamatukoguhoidja ja graafikakabineti haldaja. Pärast II maailmasõda töötas Läti Kunstiakadeemias: 1945. aastast oli kuni surmani seal graafika õppejõud, 1947. aastal sai lektoriks, 1963. aastast oli graafikakateedri professor ning aastail 1946–1967 osakonna dekaan. Tema õpilaste hulka kuuluvad puugravüürimeistrid Zigurds Zuze, Dainis Rozkalns, Otto Mednis jt.
Looming
Pēteris Upītis viljeles peamiselt puugravüüri, millega hakkas tegelema alles 1938. aastal. Ta lõi hulgaliselt vabagraafilisi lehti ranna- ja maastikumotiividega, talumajade ja tuuleveskitega, ja on loonud mitu teost ka Saaremaa motiividel. Tema loomingu hulka kuulub ka arvukalt raamatuillustratsioone ja postkaardikujundusi. Upītise põhiline harrastusala oli eksliibris, neid on ta loonud 712 ja peaaegu eranditult puulõike- või puugravüüritehnikas, ja neist enam kui 24 Eesti raamatuomanikele, sealhulgas mälestusviidad Anton Hansen Tammsaare ja Richard Kaljo nimele. Tema teoseid iseloomustab järjekindel peen ja nüansirikas lõikemaneer läbitunnetatud laadis. Eksliibriseid on ta loonud ka linoollõikes.
Kunstniku teoseid on eksponeeritud umbes 500 näitusel nii kodu- kui välismaal, sh Portugalis, Soomes, Jugoslaavias, Taanis, Norras, Ungaris ja mujal. Pēteris Upītis osales korduvalt Euroopa ekslibristide kongressil. Tema perekonnale kuulub Läti suurim eksliibrisekollektsioon üle 20 000 objektiga ja kõige arvukamalt on seal esindatud eesti eksliibrised. Kunstnik oli teinud tööd suure eksliibristeraamatu kallal, mis pidi ilmuma ta 90. sünnipäevaks, raamat 700 eksliibrisega illustratsioonidena ilmus 1989. aasta suvel.
2009. aastal toimus Riias Pēteris Upītise mälestusnäitus, kus oli eksponeeritud tema 80 graafilist lehte ja 40 eksliibrist, ja millega tähistati 110 aasta möödumist kunstniku sünnist ning 90 aasta möödumist tema esimeste graafikateoste ilmumisest.
Luterma
Luterma AS (varasema nimega AS Kalev) oli Eesti ettevõte.
Enamusosalust ettevõttes kontrollis Oliver Kruuda, kes on ka ettevõtte ainus juhatuse liige.
Luterma aktsiate noteerimine Tallinna börsil lõppes 2009. aasta 10. septembril, otsuse selle kohta tegi ettevõtte enda taotluse alusel Tallinna börsi noteerimis- ja järelevalvekomisjon 10. juunil 2009.
Luterma müüs oma tütarettevõtte, magusatööstuse Kalev Chocolate Factory AS-i 2010. aasta 27. mail jõustunud tehingus 257 miljoni Norra krooni ehk ligikaudu 33 miljoni euro eest Norra päritolu Orkla konglomeraati kuuluvale Soome ettevõttele Felix Abba Oy Ab.
Lutermale on täielikult kuulunud ka Tere AS, kinnisvaraettevõte REC Varad (endine Kalev REC) ning toiduainetööstuse ettevõtted Vilma ja Järle.
Deutschlandsbergi ringkond
Deutschlandsbergi ringkond on ringkond Austrias Steiermargi liidumaal. See koosneb järgmistest valdadest:
Kütioru Avatud Ateljee
Kütioru Avatud Ateljee (ühend KAA) on Võru maakonnas Võru vallas Tohkri külas Valdur ja Eetla Ohaka endises suvekodus asuv ateljee. KAA asutati 1997.
372Kaspar
Kaspar Põtter (sündinud 5. mail 1997), esinejanimega 372Kaspar, on Eestist pärit hiphopi- ja R&B-muusikaprodutsent.
Mädik
Mädik (Coniophora) on puravikulaadsete seltsi kuuluv perekond seeni.
Edgar Aleksander Reisberg
Edgar Aleksander Reisberg (1. mai 1892 Keila – 21. märts 1942 Irkutsk, Venemaa) oli Eesti sporditegelane ja kohtunik.
Võttis osa Vabadussõjast. 1926–1940 oli ta võimlemisseltsi Sport juhatuses ja 1933–1936 EOKi liige.
1936–1940 oli ta Kohtukoja liige. Ta oli Akadeemilise Õigusteadlaste Seltsi liige.
Kurt Warner
pisi|Warner, [[2007]] Kurt Warner (õieti Kurtis Eugene Warner; sündinud 22. juunil 1971 Burlingtonis Iowa osariigis) on Ameerika Ühendriikide näitleja ja endine Ameerika jalgpallur.
Trinity maakond (California)
thumb|Mäed Trinity maakonnas Trinity maakond (Trinity County) on maakond USA-s California osariigi loodeosas.
Maakonna halduskeskus on Weaverville.
Maakonna pindala on 8308 km², millest 75 km² moodustab veepindala.
Elanike arv oli 2010. aasta rahvaloenduse järgi 13 786. Aastal 2000 oli elanikke 13 022.
Ajalugu
Trinity maakond moodustati osariigi loomise ajal 18. veebruaril 1850 ja on üks originaalsetest maakondadest. Maakond sai nime Trinity jõe järgi. 1852. aastal loodi osa Trinity maakonna territooriumist Klamathi maakond ja 1853 Humboldti maakond.
Seenetriinu
Seenetriinu (Endomychus coccineus) on mardikaliste seltsi kuuluv putukaliik.
Putukat on ka Eestis.
Eesti Muinsuskaitse Seltsi teenetemedal
Eesti Muinsuskaitse Seltsi teenetemedal on auhind, mida Eesti Muinsuskaitse Selts annab vabatahtlikkudele, kellel on märkimisväärseid teeneid Eesti kultuuripärandi hoidmisel ja kaitsmisel.
Surnud 7. septembril
Siin loetletakse 7. septembril surnud tuntud isikuid.
Liepkalni
Liepkalni on küla (vasarnīcu ciems ehk suvilapiirkond) Lätis Tukumsi piirkonnas Tume vallas.
Liepkalni lähistel asub looduskaitse all olev Vāgneri aia dendropark, kus kasvab arvukalt nimetuid looduskaitsealuseid põlispuid.
Mihkel Melesk
Mihkel Melesk (15. märts 1864 Võisiku vald - ...) oli eesti õpetaja ja koolijuht.
Õppis Nõmavere algkoolis ja Põltsamaa kihelkonnas ning omandas Tartus õpetajakutse.
Konsa järv
Konsa järv (ka Konsa paisjärv) on järv Põlva maakonnas Kanepi valla Prangli ja Põlva valla Voorekülas. Veekogu pindala on 2 ha. Veekogu kaldajoone pikkus on 890 m.
Mihkel Melesk
Töötas aasta Elistvere algkoolis, aasta Rutikvere algkoolis ja aasta Kõpus. Alates 1887. aastast kuni pensionile minekuni oli ta Pajusi vallas üle 40 aasta Lahavere algkooli õpetaja ja juhataja.
Aseskeem
Aseskeem on elektrotehnikas lihtsatest elementidest koosnev skeem, mis näitlikult esitab tegelikus seadises (näiteks takistis, dioodis) või seadmes (näiteks trafos, võimendis) toimuvaid protsesse ja neid määravaid parameetreid.
pisi|200px|Takisti aseskeem: R takistus, C rööpmahtuvus, L jadainduktiivsus pisi|200px|[[Fotodioodi aseskeem]]
Aseskeemi saamiseks asendatakse lähteskeemi elemendid neid iseloomustate suurustega, nagu takistus (või juhtivus), mahtuvus, induktiivsus, vooluallikas või pingeallikas. Nii saadakse seadme sisemiste parameetrite ja nendevaheliste seoste mudel. Aseskeemi elementide valikul arvestatakse uuritavate nähtuste iseloomu ja tulemuste vajalikku täpsust.
Aseskeeme kasutatakse elektri- ja elektroonikaseadmetes toimuvate protsesside analüüsimise ja arvutuse lihtsustamise eesmärgil.
Induktiivpooli puhul lisandub lihtsaimas aseskeemis induktiivsusele L temaga järjestikune poolitraadi aktiivtakistus R. Kõrgemate sageduste korral on vaja lisada pooli konstruktiivset mahtuvust arvestav paralleelne mahtuvus Cp.
Kondensaatorite puhul lisandub aseskeemi dielektrikuskadu arvestav rööptakistus Rp. Mõnel juhul tuleb lisada dielektriku leket arvestav paralleelne lekketakistus.
Heinrich Rubenow
pisi|Heinrich Rubenow (15. sajandi joonistus)
Heinrich Rubenow (surnud 31. detsembril 1462) oli Greifswaldi bürgermeister, kes on tuntud Greifswaldi ülikooli peamise asutajana.
Rubenow sündis Greifswaldi kodanikuperes, tema esivanemad olid samuti olnud bürgermeistrid. Rubenow sai alghariduse arvatavasti Greifswaldi Maarja kiriku kirikukoolis, 1433. aastal ta abiellus. Alates 1435. aastast õppis ta Rostocki ülikoolis, 1447. aastal sai ta ilmaliku õiguse alal doktorikraadi Erfurdi ülikoolis. 1449. aastal sai ta Greifswaldi bürgermeistriks.
pisi|Greifswaldi ülikooli peahoone ja Heinrich Rubenowi mälestussammas ülikooli peahoone ees left|pisi|Rubenowi mälestustahvel
1856. aastal, ülikooli 400. aastapäeval, avati ülikooli peahoone ees Heinrich Rubenowi mälestussammas.
Ulak
pisi|Ajakirja Ulak päis Ulak oli huumoriajakiri, mis ilmus aastatel 1907–1910 ajalehtede Kodumaa ja Maa ühistööna (1907, nr. 1–7), Meie Kodumaa (1907–1909) ja Sakala (1909–1910) lisana. Ajakirja levitati Viljandis 1907–1908, nr. 6 ; 1909, nr. 9 – 1910 ja Pärnus 1908, nr. 7 – 1909 . Toimetaja ja väljaandja oli Andres Rennit. Ajakirja trükiti Viljandis "Andres Rennit" trükikojas ja Pärnus "J. Reimann" ("Meie Kodumaa") trükikojas. Ajakiri ilmus sagedusega üks kord kuus.
Kaastööd tegid
Jemeljan Pugatšov
Jemeljan Pugatšov (vene keeles Емельян Иванович Пугачёв; 1742 – 10. jaanuar/21. jaanuar 1775) oli Doni kasakas. Ta juhtis Uurali ja Volga kasakate ja talupoegade 1773–1775 aasta Pugatšovi ülestõusu. Ta piiras Orenburgi, vallutas Kaasani, sai valitsusväelt lüüa ja neljastati.
Laeva järv
Laeva järv (ka Laeva paisjärv) on järv Tartu maakonnas Tartu vallas Laeva külas. Veekogu pindala on 1,3 ha. Veekogu kaldajoone pikkus on 703 m.
Kosjaleht
pisi|Kosjaleht 1918 esileht Kosjaleht Alapealkirjadega - Kosja-, kirjanduse-, kunsti, pilkenalja- ja kergefarssi ajakiri (1917); Kirjanduse-, kunsti, pilkenalja- ja kerge farssi kuukiri (1918) - oli huumoriajakiri, mis ilmus Tallinnas 8. juulist 1917 kuni 10. oktoobrini 1919.
Ajakirja toimetaja ja väljaandja oli Julius Ernst Meigas. Ajakirja ilmumissagedus oli 1 kord kuus. Anti välja ka järgmiseid lisaväljaandeid:
Božena Němcová
pisi|Božena Němcová u 1850 Božena Němcová (sünninimi Barbora Novotná, hiljem Barbora Panklová; 4. veebruar 1820 Viin – 21. jaanuar 1862 Praha) oli tšehhi kirjanik.
Barbara Panklová lapsepõlv möödus Česká Skalices. 1837. aastal abiellus ta endast 15 aastat vanema tolliametniku Josef Němeciga. 1840. aastatel tekkisid tal kontaktid Praha intellektuaalide, sealhulgas kirjanikega, ja ta hakkas ka ise kirjanduslikke palu kirjutama.
Afganistani president
Afganistani islamivabariigi president oli Afganistani riigipea.
Kosjaleht
Ajakirja trükiti Tallinnas Meigase kirjastuses.
Ajakiri suleti siseministri käsul.
Afganistani president
Enne seda kui Afganistani presidendi ametikoht aastal 2004 loodi, oli Afganistan vabariik ka aastatel 1973–1992 ja pärast seda alates aastast 2001. Enne aastat 1973 oli Afganistanis monarhia. Aastatel 1992–2001, kodusõja ajal, oli Afganistan nii Afganistani islamiriik kui ka Afganistani Islami Emiraat. Aastal 2021 tuli taas võimule Taliban ning riiki hakkas uuesti juhtima emiir.
Keskpäeva Maailm
Keskpäeva Maailm (vene keeles "Мир Полудня" või "Мир Полдня") on Arkadi ja Boriss Strugatski loodud maailm, milles leiab aset vendade paljude teoste tegevus.